ปล่อยเป็นหน้าที่ของมืออาชีพ แก้ปัญหาเบื้องต้น
โครงสร้างของฮาร์ดไดรฟ์นั้นซับซ้อนและละเอียดอ่อนมาก ถ้าเป็นผู้ใช้ทั่วไปก็แทบเป็นไปไม่ได้ที่จะแก้ไขซ่อมแซมจนถึงกู้ข้อมูลคืนมาได้ ต้องเป็นคนที่มีความรู้ความเชี่ยวชาญ และประสบการณ์ด้านคอมจริงๆ เพราะงั้นถ้าเป็นไปได้ ควรยกคอมไปให้ช่างตรวจเช็คอาการแต่แรกจะดีที่สุด   ถ้าฮาร์ดไดรฟ์แน่นิ่งไปแล้วยังพยายามจะแก้ไขเองงูๆ ปลาๆ ยิ่งลดโอกาสที่ช่างจะกู้ข้อมูลคืนมาให้คุณได้ กระทั่งการเปลี่ยนแผ่น PCB ก็ถือว่าค่อนข้าง advanced ต้องมีความรู้การบัดกรีแผงวงจรพอควร ที่สำคัญคือต้องหาซื้อชิ้นส่วนใหม่มาเปลี่ยนได้ถูกต้อง จะกู้ข้อมูลจากฮาร์ดไดรฟ์ได้ต้องมีสถานที่สะอาดๆ อุปกรณ์เฉพาะทางครบมือ ที่สำคัญคือคนทำต้องเป็นช่างมืออาชีพผู้เปี่ยมประสบการณ์ ร้านซ่อมคอมก็มีหลายราคาและความน่าเชื่อถือแตกต่างกันไป ยังไงลองเลือกร้านที่เชื่อถือได้ เช็คในเน็ตแล้วรีวิวดีๆ มีทั้งร้านซ่อมคอมตามห้างและบริษัทที่เน้นให้บริการองค์กรโดยเฉพาะ ยังไงก่อนตัดสินใจเลือกร้าน ลองสอบถามและอ่านรีวิวในเว็บต่างๆ ก่อน เช่น   Pantip - ลองเข้าไปอ่าน/ตั้งกระทู้ในห้องซิลิคอนวัลเลย์ (siliconvalley) ของ Pantip ดู ทำได้ทั้งสอบถามปัญหาที่เกิด สำรวจร้านดังที่น่าเชื่อถือ และอ่านรีวิว  OverclockZone - อีกเว็บที่เหมือนเป็นชุมชนคนไอทีที่ใหญ่ที่สุดแห่งหนึ่งของไทย เช่นเดียวกับเว็บ Pantip คือทำได้ทั้งสอบถามปัญหาที่เกิด สำรวจร้านดังที่น่าเชื่อถือ และอ่านรีวิว ถ้ามีใครเข้าฮาร์ดไดรฟ์เพื่อหาทางซ่อมหรือกู้ข้อมูลแล้ว ก็เท่ากับทำให้สภาพไดรฟ์แย่ลงไปทุกขณะ เพราะอาจเจอทั้งฝุ่นผง ไฟฟ้าสถิต และปัจจัยอื่นๆ ในสิ่งแวดล้อมรอบข้าง ถ้าไม่อยากเสี่ยง ก็ต้องรักเดียวใจเดียว เลือกช่างหรือร้านคอมให้ดีแต่แรกแล้วอย่าเปลี่ยนร้าน อย่างที่บอกว่าให้ศึกษาข้อมูลแน่นๆ ทั้งเรื่องราคา วิธีการซ่อม ความเชี่ยวชาญของช่าง และอุปกรณ์ต่างๆ โดยเฉพาะที่ต้องใช้ในการกู้ข้อมูล (data recovery tool) ถ้าร้านนั้นใช้ PC3K หรือ DeepSpar ละก็ สบายใจได้เปลาะหนึ่ง ถ้าฮาร์ดไดรฟ์ยังหมุน แต่ใช้งานไม่ได้ หรือมี error อะไรสักอย่าง สิ่งแรกที่ควรทำคือหยุดใช้คอม หรือก็คือฮาร์ดไดรฟ์นั้น โดยด่วน พอปิดคอมแล้ว อย่าเพิ่งเปิดคืนมาจนกว่าจะยกไปให้ช่างดู  ถ้ากลัวทำ external hard drive เจ๊งไปด้วย ให้รีบถอดจากคอม ถ้าฮาร์ดไดรฟ์ใช้กับคอมเครื่องอื่นได้ แสดงว่าไม่ได้เป็นที่ฮาร์ดไดรฟ์ แต่เป็นที่สายหรือพอร์ทของคอมเครื่องเก่า   ถ้าใช้ external hard drive ก็แค่ถอดออกจากคอมเก่า แล้วเสียบกับคอมเครื่องใหม่ หรือลองเปลี่ยนสายที่ใช้เสียบ เผื่อสายเก่าแล้วใช้ไม่ได้ขึ้นมา ถ้าเป็นฮาร์ดไดรฟ์ในเคสคอมก็ยุ่งหน่อย เพราะเวลาจะเช็คปัญหาการเชื่อมต่อแต่ละที ก็ต้องถอดไดรฟ์จากเคสคอมซะก่อน หลังจากนั้นก็อาจจะต้องซื้อ docking station หรือสายแปลง USB (หาซื้อได้ตามเน็ตทั้งคู่) เอาไว้เสียบ external hard drive กับคอมเครื่องอื่นด้วย ก่อนจะถอดฮาร์ดไดรฟ์ ต้องเช็คก่อนว่าถอดปลั๊กคอมแล้ว หรือถอดแบต (ถ้าใช้แบต) ใครใช้ Mac คิดจะถอดฮาร์ดไดรฟ์ทีแทบเป็นไปไม่ได้ แต่ถ้าจำเป็นจริงๆ ก็ต้องระวังแบบสุดๆ บางที (กรณีที่หายากจริงๆ) ฮาร์ดไดรฟ์อาจไม่ทำงาน เพราะเมนบอร์ดของคอมเครื่องนั้นเสีย (เอาไปใช้กับเครื่องอื่นได้) ถ้าลองดูแล้วฮาร์ดไดรฟ์นั้นใช้กับคอมเครื่องอื่นได้ตามปกติ ก็ถึงเวลายกคอมไปให้ร้านหรือช่างดูต่อไป ฮาร์ดไดรฟ์มี 3 ชิ้นส่วนหลักๆ ด้วยกัน ซึ่งเป็นตัวที่ถ้าเสียก็อาจทำไดรฟ์เจ๊งได้   PCB - คือแผ่นวงจรพิมพ์ (ปกติอยู่ใต้ฮาร์ดไดรฟ์) เป็นตัวควบคุมแทบทุกฟังก์ชั่นของฮาร์ดไดรฟ์ รวมถึงคอยแปลงข้อมูลของฮาร์ดไดรฟ์ไปเป็นข้อมูลที่อ่านได้รู้เรื่อง แผ่นวงจรนี้ปกติสีเขียว  Platters - เป็นแผ่นดิสก์บางๆ ใช้เก็บข้อมูล platters คือต้นตอของเสียงที่คุณได้ยินเวลาฮาร์ดไดรฟ์ทำงาน ถ้าคุณไม่ใช่ช่างมืออาชีพที่สถานที่และอุปกรณ์พร้อม บอกเลยว่าไม่มีทางซ่อม platters ของฮาร์ดไดรฟ์ได้เอง  Head Assembly - ใช้อ่านข้อมูลจาก platters เป็นอีกชิ้นส่วนที่ถ้าคุณไม่โปรพอและไม่มีอุปกรณ์ครบมือ ก็อย่าหวังจะลุกขึ้นมาซ่อมเอง อันนี้แล้วแต่ว่าไดรฟ์ผิดปกติตรงไหน แต่ฮาร์ดไดรฟ์จะมีเสียงแน่นอน ยังไงลองหาแล้วฟังเสียงไดรฟ์รุ่นเดียวกันดู เพื่อเปรียบเทียบว่าที่ได้ยินน่ะปกติดีไหม   เช่น ถ้าฮาร์ดไดรฟ์มีเสียงดังคลิกๆ แสดงว่ามีปัญหาที่ head assembly หรือหัวอ่าน  แต่ข่าวร้ายก็คือ ถ้าไดรฟ์มีปัญหาจนส่งเสียงแปลกๆ ส่วนใหญ่ก็ต้องส่งซ่อมทั้งนั้น หมายถึงวิธีประมาณว่าใช้กำลังหรือเอาไดรฟ์ไปแช่แข็ง บางคนใช้แล้วได้ผลก็จริง แต่บอกเลยว่าแก้ไขเองเฉพาะหน้าแบบนี้ โอกาสที่ช่างมืออาชีพจะกู้ข้อมูลให้คุณได้ ยิ่งน้อยลงไปกว่าเดิม  ถึงคุณโชคดี แก้เองเฉพาะหน้าแล้วได้ผล ก็มักกลับมาใช้งานได้ชั่วคราวเท่านั้น สุดท้ายฮาร์ดไดรฟ์ก็จะยังเจ๊งอยู่ดี
ถ้าเป็นไปได้ควรให้ช่างกู้ข้อมูลให้แต่แรก. ค่ากู้ข้อมูลแพงแน่นอน. เลือกบริษัทหรือร้านซ่อมคอมที่ตรงตามความต้องการ. เลือกช่างหรือร้านแล้วอย่าเปลี่ยนแปลง. หยุดใช้คอมเดี๋ยวนี้. ลองเสียบฮาร์ดไดรฟ์ที่มีปัญหากับพอร์ทหรือคอมเครื่องอื่น. แต่ละชิ้นส่วนของฮาร์ดไดรฟ์ต่างกันยังไง. ประเมินจากเสียงของไดรฟ์. อย่าแก้ขัดเอาเอง.
https://www.wikihow.com/Recover-a-Dead-Hard-Disk https://www.wikihow.com/Recover-a-Dead-Hard-Disk
Consulting a Repair Company Using Basic Troubleshooting